Document ID: /roh_data/filtered/fineweb-2-filterrobots_roh.jsonl.gz/14516

Airbnb sco supplement
Per hotelleriesuisse grischun na saja Airbnb nagina concurrenza. Jürg Domenig, il manader da la fatschenta, vesa Airbnb sco supplement. Ina persuna che na veglia betg cuschinar e schubregiar, dormia en in hotel e betg en ina chasa da privats.
Airbnb sfalsifitgescha martgà
Dentant sfalsifitgeschia Airbnb il martgà. Savens na vegnian las taxas da cura betg incassadas, standards da segirtad e dad igiena na vegnian betg resguardads, sin ils gudogns na vegnia betg pajà taglia.
Perquai è uss il cussegl federal vi d’analisar la situaziun avant che far propostas per leschas en connex cun Airbnb.
È Airbnb legal?
Sch'ins na posseda betg l'abitaziun, èsi delicat da laschar vi ella a turists ed a turistas. L'associaziun da locataris grischuna è sceptica envers Airbnb. Lukas Horrer, il president, fa attents ch'il possessur po schizunt visar il contract da l’abitaziun.
Impurtant è d'infurmar il possessur, tgi vegn, per quant ditg, per tge pretsch e sut tge circumstanzas. Far gudogn cun la sutlocaziun è en mintga cas scumandà.